Virðulegi forseti . Þegar ég var fyrir mörgum árum að lesa um íslenskar bókmenntir við Háskóla Íslands var þar eitt hugtak sem var algengt , það voru smælingjasögur . Við lásum margar smælingjasögur . Þær fjölluðu yfirleitt um einstæðing sem enginn var góður við og hraktist á milli alls staðar og átti ekkert og fékk ekkert . Þetta voru mjög sorglegar sögur , en þó verð ég að segja að þær voru ekki jafn átakanlegar og smælingjasagan sem maður fær að heyra á Alþingi um hag útgerðarinnar og hvernig við séum að rétta hlut þessa vesæla smælingja og hrakta einstæðings sem útgerðin á Íslandi sé . Í því sambandi er allt í lagi að rifja upp að á síðasta ári greiddi útgerðin sér arð upp á 23 milljarða . ( Gripið fram í . ) Sagt er að hér sé ekki verið að lækka veiðigjöld . Það má vel vera að ekki sé verið að lækka veiðigjöld . Það er hins vegar verið að grípa til aðgerða sem munu leiða til þess að veiðigjöld lækka .